**Likumprojekta “Par 2016.gada Nolīgumu par pasta maksājumu pakalpojumiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijai, kā Pasaules Pasta Savienības (turpmāk – *UPU*) dalībvalstij, nacionālajā līmenī jāapstiprina 2016.gada 6.oktobrī *UPU* kongresā Stambulā parakstītais Nolīgums par pasta maksājumu pakalpojumiem.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012.gada 11.oktobrī *UPU* kongresā Dohā tika parakstīts Nolīgums par pasta maksājumu pakalpojumiem, kas Latvijā tika apstiprināts ar 2014.gada 12.jūnijā pieņemto likumu “Par 2012.gada Nolīgumu par pasta maksājumu pakalpojumiem”. 2016.gada 6.oktobrī *UPU* kongresā Stambulā tika parakstīts Nolīgums par pasta maksājumu pakalpojumiem, kas aizstāja 2012.gada 11.oktobrī Dohā pieņemto Nolīgumu par pasta maksājumu pakalpojumiem.Latvijai kā *UPU* dalībvalstij jāievēro un jāizpilda tās dokumentos noteiktās prasības un saistības. Likumprojekts izstrādāts, lai apstiprinātu Nolīgumu par pasta maksājumu pakalpojumiem, vienlaikus nosakot, ka spēku zaudē likums “Par 2012.gada Nolīgumu par pasta maksājumu pakalpojumiem”. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 2004.gada 5.oktobrī *UPU* kongresā Bukarestē parakstītais Nolīgums par pasta maksājumu pakalpojumiem tika apstiprināts Latvijā ar likumu “Par 1964.gada 10.jūlija Pasaules Pasta savienības konstitūciju, 2004.gada 5.oktobra Pasaules Pasta konvenciju, 2004.gada 5.oktobra Pasaules Pasta konvencijas Noslēguma protokolu, 2004.gada 5.oktobra Pasaules Pasta savienības Vispārīgo reglamentu un 2004.gada 5.oktobra Nolīgumu par pasta maksājumu pakalpojumiem”.2008.gada 12.augustā *UPU* kongresā Ženēvā parakstītais Nolīgums par pasta maksājumu pakalpojumiem tika apstiprināts Latvijā ar likumu “Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem”. 2008.gada Nolīgums par pasta maksājumu pakalpojumiem aizstāja 2004.gada Nolīgumu par pasta maksājumu pakalpojumiem.Savukārt 2012.gada 11.oktobrī pieņemtais Nolīgums par pasta maksājumu pakalpojumiem aizstāja 2008.gada Nolīgumu par pasta maksājumu pakalpojumiem.Saskaņā ar Nolīguma par pasta maksājumu pakalpojumiem noteikumiem, tas zaudē spēku ar nākamajā *UPU* kongresa pieņemtā nolīguma spēkā stāšanos, taču tas netika norādīts likumā, ar kuru Latvijā tika apstiprināts attiecīgā gada nolīgums. Lai novērstu situāciju, ka spēkā ir vairāki likumi, kas apstiprina *UPU* dokumentus ar līdzīgiem nosaukumiem, un daļa no tiem ir zaudējusi spēku, bet starptautisko līgumu datu bāzē iekļautas visu *UPU* dokumentu versijas ar statusu “spēkā esošs”, apstiprināšanai Ministru kabinetā ir iesniegti trīs likumprojekti:1. likumprojekts “Grozījumi likumā “Par 1964.gada 10.jūlija Pasaules Pasta savienības konstitūciju, 2004.gada 5.oktobra Pasaules Pasta konvenciju, 2004.gada 5.oktobra Pasaules Pasta konvencijas Noslēguma protokolu, 2004.gada 5.oktobra Pasaules Pasta savienības Vispārīgo reglamentu un 2004.gada 5.oktobra Nolīgumu par pasta maksājumu pakalpojumiem””, kas paredz izslēgt atsauces uz 2004.gada 5.oktobra nolīgumu par pasta maksājumu pakalpojumiem (TA-485);2. likumprojekts “Par likuma “Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem” atzīšanu par spēku zaudējušu””, ar kuru par spēku zaudējušu paredzēts atzīt 2008.gada nolīgumu par pasta maksājumu pakalpojumiem (TA-489);3. likumprojekts “Grozījumi likumā “Par Pasaules Pasta savienības Konstitūcijas Astoto papildprotokolu un Pasaules Pasta savienības Vispārīgā reglamenta Pirmo papildprotokolu” (TA-488). Šis likumprojekts paredz izslēgt tiesību normas par Pasaules Pasta savienības Vispārīgā reglamenta Pirmā papildprotokola apstiprināšanu.Šobrīd apstiprināšanai Ministru kabinetā ir iesniegti vēl šādi 2016.gada 6.oktobrī *UPU* kongresā Stambulā pieņemtie dokumenti:1. likumprojekts ,,Par 2016.gada Pasaules pasta konvenciju” (TA-166);2. likumprojekts “Par Pasaules pasta savienības Konstitūcijas Devīto papildprotokolu” (TA-168);3. likumprojekts “Par Pasaules Pasta savienības Vispārīgā reglamenta Pirmo papildprotokolu” (TA-164).Lai veicinātu efektivitāti mērķa sasniegšanā *UPU* dokumentu apstiprināšanas un tiesību aktu sistematizācijas procesā, visus minētos likumprojektus izskatīšanai Saeimā plānots virzīt vienā pakotnē. Tādējādi Latvijā vienlaicīgi tiks apstiprināti 2016.gadā pieņemtie *UPU* dokumenti, kā arī tiks atzīti par spēku zaudējušiem tiesību akti vai to daļas, ar kuriem tika apstiprināti *UPU* dokumenti, kas pieņemti 2004.gada 5.oktobrī, 2008.gada 12.augustā un 2012.gada 11.oktobrī, kas zaudēja spēku, izņemot Pasaules Pasta savienības konstitūciju un tās Astoto papildprotokolu. |
| 2. | Atbildīgā institūcija | Satiksmes ministrija. |
| 3. | Cita informācija | Nav.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 2016.gada 6.oktobrī *UPU* 26.kongresā Stambulā tika parakstīts Nolīgums par pasta maksājumu pakalpojumiem, kas aizstāja 2012.gadā pieņemto Nolīgumu par pasta maksājumu pakalpojumiem.Saskaņā ar Konstitūcijas 22.panta 4.punktu dalībvalstīm ir saistoši *UPU* pieņemtie nolīgumi, kuriem pievienojas šīs dalībvalstis. Dalībvalstīm, kas ir šo nolīgumu puses, jānodrošina, ka izraudzītais pasta operators, kas sniedz universālo pakalpojumu, pilda visas saistības, kas izriet no šiem dokumentiem. |
| 3. | Cita informācija | Nav. |

|  |
| --- |
| **1. tabula****Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2. tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei** |
| Attiecīgā starptautiskā tiesību akta vai starptautiskas institūcijas dokumenta (turpmāk - starptautiskais dokuments) datums, numurs un nosaukums | 2012.gada 11.oktobrī *UPU* 25.kongresā Dohā parakstītais Nolīgums par pasta maksājumu pakalpojumiem Latvijā apstiprināts ar 2014.gada 12.jūnijā pieņemto likumu “Par 2012.gada Nolīgumu par pasta maksājumu pakalpojumiem”.2016.gada 6.oktobrī *UPU* 26.kongresā Stambulā ir parakstīts Nolīgums par pasta maksājumu pakalpojumiem, kas aizstāja 2012.gadā pieņemto Nolīgumu par pasta maksājumu pakalpojumiem. |
|   |
| A | B | C |
| Starptautiskās saistības, kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Nolīgums par pasta maksājumu pakalpojumiem nosaka prasības attiecībā uz maksājumu pakalpojumu sniegšanu starp *UPU* dalībvalstīm, kas ir šī nolīguma puses.Minētajā aktā ietvertie grozījumi neparedz jaunas saistības Latvijai, bet pilnveido esošās normas, nodrošinot lietotāju tiesību aizsardzību un radot skaidrāku izpratni par rīcību ar naudas pārvedumu orderiem. Salīdzinājumā ar 2012.gadā pieņemto Nolīgumu par pasta maksājumu pakalpojumiem, nolīgumā izdarīti šādi grozījumi :- precizētas normas par dalībvalstu pienākumiem saistībā ar pasta maksājumu pakalpojumu sniegšanai izraudzītā pasta operatora noteikšanu;- nolīgums papildināts ar tiesībām izraudzītajiem operatoriem piesaistīt apakšuzņēmumus, saglabājot pilnu atbildību par veiktajiem maksājumu pakalpojumiem;- precizētas normas attiecībā uz maksājumu darījumos izmantotās valūtas konvertēšanu un atspoguļošanu savstarpējās atskaitēs starp izraudzītajiem operatoriem.Nolīgumam pievienots Noslēguma protokols ar Francijas izteiktajām atrunām.Latvijai saskaņā ar Konstitūcijas 22.panta 4.punktu jānodrošina, ka tās izraudzītais pasta operators pilda visas saistības, kas izriet no Nolīguma. Dalīvalstīm ir jānodrošina, ka tās teritorijā ir pieejams vismaz viens no Nolīguma 1.pantā minētajiem pasta maksājumu pakalpojumiem.  | Starptautisko saistību izpildes prasības ir noteiktas Pasta likumā:1) 3.pantā noteikts, ka papildus šajā likumā noteiktajām prasībām pasta nozari reglamentē arī citi normatīvie akti, Pasaules Pasta konvencija un citi Latvijas Republikai saistoši starptautiskie līgumi; 2) 6.pantā noteikts, ka Sabiedrisko pakalpojumu regulēšanas komisija nosaka to pasta komersantu, kurš sniegs pasta pakalpojumus Latvijas Republikas teritorijā, pildot visas no *UPU* dokumentiem izrietošās saistības, un kurš atbilstoši minētajām saistībām pasta darbības jautājumos pārstāvēs Latvijas Republiku attiecībās ar citu valstu izraudzītajiem pasta operatoriem (turpmāk — izraudzītais pasta operators);3) 21.2 pantā ir noteikts pienākums izraudzītajam pasta operatoram, izmantojot pasta tīklu, nodrošināt pasta naudas pārvedumu pakalpojumus, kā arī noteiktas tiesības sniegt maksājumu pakalpojumus. Saskaņā ar Sabiedrisko pakalpojumu regulēšanas komisijas Padomes 2009.gada 7.decembra lēmumu Nr.408 „Par pārstāvību attiecībās ar citu valstu noteiktiem pasta operatoriem” VAS „Latvijas Pasts” sniedz Latvijas Republikas teritorijā pasta pakalpojumus, pildot visas no *UPU* dokumentiem izrietošās saistības un pasta darbības jautājumos pārstāv Latvijas Republiku attiecībās ar citu valstu noteiktiem pasta operatoriem. | Saistības tiek izpildītas pilnībā.Satiksmes ministrija ir atbildīga par šo saistību izpildi.  |

|  |  |
| --- | --- |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Ņemot vērā Latvijas Republikas saistības pret Eiropas Savienību un *UPU* 2016.gada 6.oktobrī 26.kongresā pieņemtajos aktos noteikto, to parakstīšanas laikā Latvija un citas Eiropas Savienības dalībvalstis parakstījušas deklarāciju par to, ka visi kongresā pieņemtie akti tiks izpildīti, ņemot vērā dalībvalstu saistības pret Eiropas Savienību un Pasaules Tirdzniecības organizācijas vienošanos par tirdzniecību un pakalpojumiem (GATS). Deklarācija ir pieejama kongresa publicēto dokumentu sējumā.  |
| Cita informācija | 1. Deklarācijas, ko dalībvalstis paraksta kongresa laikā pieņemto aktu parakstīšanas brīdī, tiek attiecinātas uz visiem pieņemtajiem dokumentiem un šajās deklarācijās tiek formulēti attiecību principi ar citām dalībvalstīm (politiskie apsvērumi). Deklarācija, ko Latvija ir parakstījusi kopā ar visām Eiropas Savienības dalībvalstīm, nav saistīta ar kāda konkrēta dokumenta normu, tādēļ valsts nostāju nevar noformulēt kā atrunu, jo atrunas tiek izdarītas par atsevišķa dokumenta konkrēto normu, un atrunas tiek ierakstītas šī dokumenta noslēguma protokolā. Deklarācijā nostiprinātā nostāja nav uzskatāma par atrunu Nolīguma 23.panta izpratnē, jo attiecas uz visiem *UPU* 26.kongresā pieņemtajiem dokumentiem.2. Vēl nav apstiprināts Pasta darbības padomes 2017.gadā pieņemtais Pasta maksājumu pakalpojumu reglaments (tas aizstās 2013.gada Pasta maksājumu pakalpojumu reglamenta redakciju, kas apstiprināta ar Ministru kabineta 2015.gada 13.janvāra noteikumiem Nr.14 „Par 2013.gada Pasta maksājumu pakalpojumu reglamentu”.Šajā dokumentā detalizēti izklāstītas Nolīgumā par pasta maksājumu pakalpojumiem ietvertās normas, lai noteiktu vienotus pasta maksājumu pakalpojumu sniegšanas principus visiem *UPU* dalībvalstu izraudzītiem operatoriem.Ņemot vērā starptautisko dokumentu tulkošanas kvotas, kas piešķirtas ministrijām, 2017.gadā vēl nebija pabeigta visu *UPU* kongresā Stambulā 2016.gadā pieņemto dokumentu tulkošana. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs: Satiksmes ministrs U. Augulis

Vīza: Valsts sekretāra vietā-

valsts sekretāra vietniece Dž. Innusa

Pakule 67028115

inese.pakule@sam.gov.lv